
Nr. ......................din.....................
Avizat Serviciul Juridic

Prin raport de avizare nr. ______ / __________
                                                        RAPORT DE SPECIALITATE
privind modificarea H.C.L. nr. 250 din 15.09.2023 referitoare la obiectivul de investiții ꞌꞌExinderea sistemului de distribuție a gazelor naturale, inclusiv branșamentele și racordul la sistemul de transport al gazelor naturale, în municipiul Drobeta Turnu Severinꞌꞌ, aprobat pentru finanțare prin PNI ,,Anghel Saligny"
Obiectivul de investiții ꞌꞌExinderea sistemului de distribuție a gazelor naturale, inclusiv branșamentele și racordul la sistemul de transport al gazelor naturale în municipiul Drobeta Turnu Severinꞌꞌ pentru care s-a depus cererea de finanțare nr. MDLPA AS-4851/21.04.2022, a fost inclus în Programul Național de Investiții ,,Anghel Saligny”, pe lista aprobată prin Ordinul comun al Ministrului Dezvoltării, Lucrărilor Publice și Administrației și al Ministrului Energiei                     nr. 1561/19.07.2023/1069/23.08.2023. Pentru lucrările de extindere a rețelei de gaz în municipiu s-a alocat de la bugetul de stat suma de 107.500.000 lei.

În urma solicitărilor de clarificări primite de la Ministerul Dezvoltării, Lucrărilor Publice și Administrației, a fost necesară modificarea Anexei nr. 1 – Indicatorii tehnico-economici aferenți obiectivului de investiții și a Anexei nr. 2 – Deviz general aprobate prin H.C.L. nr. 250 din 15.09.2023, pentru corectarea denumirii obiectivului de investiții care trebuie să coincidă cu denumirea menționată în Ordinul comun al Ministrului Dezvoltării, Lucrărilor Publice și Administrației și al Ministrului Energiei nr. 1561/19.07.2023/1069/23.08.2023, prin care obiectivul a fost inclus în Programul Național de Investiții ,,Anghel Saligny”, precum și a valorii standardului de cost și a cursului euro de referință corespunzător, respectiv din data de 06.09.2023. Prin urmare, este necesară aprobarea prin H.C.L. a modificărilor Anexei 1 – Indicatorii tehnico-economici și Anexei 2 – Devizul general.

Prevederile celorlalte articole ale H.C.L. nr. 250 din 15.09.2023 ramân neschimbate.
În conformitate cu:

- Prevederile art. 7 alin. (6) din H.G. 907/2016 privind etapele de elaborare și conținutul – cadru al documentațiilor tehnico- economice aferente obiectivelor/proiectelor de investiții finanțate din fonduri publice actualizată; 

-  Prevederile O.U.G. nr. 95/2021 pentru aprobarea Programului Național de Investiții ꞌꞌAnghel Salignyꞌꞌ;

- Prevederile Ordinului nr. 278 din 24 februarie 2022 privind aprobarea normelor metodologice pentru punerea în aplicare a prevederilor O.U.G. nr. 95/2021 pentru aprobarea Programului Național de Investiții ꞌꞌ Anghel Salignyꞌꞌ, pentru categoria de investiții prevăzută la     art. 4 alin.1, lit. e din OUG nr. 95/2021;

- Prevederile Ordinului nr. 776/509/2023 privind modificarea și completarea Normelor metodologice pentru punerea în aplicare a prevederilor Ordonanței de urgență a Guvernului            nr. 95/2021 pentru aprobarea Programului Național de Investiții "Anghel Saligny", pentru categoria de investiții prevăzută la art. 4 alin. (1) lit. e) din Ordonanța de urgență a Guvernului nr. 95/2021, aprobate prin Ordinul Ministrului Dezvoltării, Lucrărilor Publice și Administrației și al Ministrului Energiei nr. 278/167/2022 și pentru instituirea unor măsuri privind derularea Programului Național de Investiții "Anghel Saligny"

 -  art. 41, art. 44, art. 45 din Legea 273/2006, privind finanțele publice, locale, actualizată;

-  art. 84, art.129 alin.1 și alin. 2 lit. b), alin. 4 lit. d), art. 139 alin. 1 și alin. 3 lit. a și art. 196 alin. 1 lit. a) din Codul Administrativ aprobat prin O.U.G. nr. 57/03.07.2019,

  
vă supunem spre analiză, dezbatere și aprobare prin H.C.L. a modificării Anexelor nr. 1 – Indicatorii tehnico-economici și nr. 2 – Devizul general la H.C.L. 250 din 15.09.2023 privind aprobarea Studiului de fezabilitate actualizat, indicatorilor tehnico-economici actualizați și a Devizului General actualizat pentru obiectivul de investiții ꞌꞌExinderea sistemului de distribuție a gazelor naturale, inclusiv branșamentele și racordul la sistemul de transport al gazelor naturale, în municipiul Drobeta Turnu Severinꞌꞌ, aprobat pentru finanțare prin Programul National de Investiții ,,Anghel Saligny", precum și a sumei reprezentând categoriile de cheltuieli finanțate de la bugetul local pentru realizarea obiectivului.

DIRECȚIA DEZVOLTARE LOCALĂ,
Director executiv,

Vâlcu Romulus

SERVICIUL INVESTIȚII,
Pavel Mihai

